Tervetuloa Isännän pöydässä ohjelmaan.
Olen Martti Ojares ja vieraanani on Roni Ovaska. Tervetuloa. - Kiitos.
Elämässäsi ensimmäinen neljännes vuosisata -
eli 25 v. oli nousua ja laskua.
Aika syvääkin laskua.
Millaiseen perheeseen synnyit ja millainen oli varhaisnuoruus?
Koen niin, että ihan hyvään perheeseen synnyin.
On ehjä perhe. Vanhemmat ovat edelleen tänä päivänä naimisissa.
Kaksi pikkusiskoa on. Vanhempi pikkusisko on 3 v. nuorempi.
Hänen kanssaan olimme sellaiset -
taisteluparit silloin lapsena.
Vanhempani saivat minut aika nuorena.
Tietysti sitten nuorilla on -
ehkä vähän tunteikkaampaa se elämä.
Sain tietyllä tapaa kristillisen kasvatuksen.
Opetettiin uskomaan Jumalaan vaikkei uskova koti ollutkaan. - Aivan.
Kun sinulla varsin nuorena, -
olitko toisella kymmenellä, kun alkoi alkoholi jo maistua.
Kaveriporukassa alkoi porukka kokeilemaan kaikenlaista.
Alkoholi tuli jo hyvin nuorena mukaan niihin viikonlopun illanviettoihin.
Sitten alkoi vähän muitakin aineita liikkumaan.
Pitihän niitäkin myös itse kokeilla.
Olen aina ollut sellainen, että olen ollut kaikessa mukana.
Hyvässä ja pahassa. Ollut innokas lähtemään kaikkeen mukaan.
Miten näet tänä päivänä?
Tällainen kysymys välillä, että miten yleistä on -
esim. Lappeenrannassa, että 10-15, 16 ikäiset -
lapset kokoontuvat viikonloppuisin?
Siellä sitten käyttäydytään kuten sanoit äsken.
No kyllä se on just näin.
Itsekin kun kuljen kaduilla nuorten johtajana työssä seurakunnassa.
Tietysti nuoret ovat sydämellä.
Paljon tarkkailen heidän elämää millaista se on.
Päivästä toiseen ollaan kauppakeskuksissa.
Ei ole mitään järkevää tekemistä niin se pitää purkaa.
Nuorissa on paljon energiaa ja intoa. Se pitää purkaa johonkin.
Valitettavasti sitä puretaan vääriin asioihin. - Joo.
Varsinkin, jos siinä on alkoholi mukana niin kontrollikin pettää.
No se on ihan niin. - Sitten kun aloit ottamaan vähän aineitakin.
Millä tavalla nämä vuodet menivät eteenpäin?
Vuodet menivät niin eteenpäin, -
että aineet eivät näytelleet sen suurempaa osaa.
Silloin tällöin pilveä poltin.
Joskus kausia, että olin enemmän mukana kuvioissa, joskus vähemmän.
Alkoholi oli kyllä hyvinkin säännöllistä.
Tosi nuoresta asti mukana viikonlopun vietossa.
Tuli kaikkea rötöksiä ja kolttosia tehtyä.
Aika paljon väkivaltaa oli jo nuorena, kun kaupungilla pyöri.
Piti etsiä omaa asemaa.
Miten koulut siinä rinnalla? Kulkivatko ne normaalisti vai tuliko ongelmia?
Itsellä on ollut aika paljon lahjoja koulunkäyntiin.
Ne ovat menneet yllättävän hyvin vaikkei ehkä kiinnostusta ollut paljon.
Vanhemmat aika hyvin auttoivat ja patistivat yläasteikäisenä.
Sain ihan hyvän ammattikoulupaikan.
No se meni niin, että kun paperit sain niin se riitti itselle.
Ei ollut motivaatiota koulun- käyntiin siinä vaiheessa. - Joo.
Miten alkoholi ja huumeet? Millä tavalla ne veivät elämääsi?
No myöhäisemmässä vaiheessa yhä enemmän alkoi tulemaan ongelmia, -
että kävi töissäkin ja ei pystynyt viikollakaan olemaan juomatta.
Pitikin lähteä krapulassa töihin tai oli vielä humalassakin -
pahimmassa tapauksessa, kun meni töihin. Sellaista alkoi tulla.
Myöhemmällä iällä, kun tuli kovempia aineita mukaan -
niin se alkoi näyttelemään niin suurta osaa -
ettei pystynyt enää oikein töitä tekemäänkään.
Alkoi oireilemaan töissä. Ei pystynyt olemaan hyvä työntekijä.
Et saanut mitään apua mistään suunnasta. Haitkokaan sitä?
En hakenut, en kokenut tarpeelliseksi avun hakemista.
Mitä enemmän asiat tulivat ilmi niin vanhemmat olivat huolissaan.
He yrittivät parhaan kykynsä mukaan auttaa.
Itse en hakenut mitään apua. - Oliko niin, että äiti ja siskokin -
rukoilivat vaikka eivät olleet tehneet henkilökohtaista ratkaisua.
Näkivät rukouksen aseeksi. - Kyllä. He rukoilivat vuodesta toiseen paljon.
Mitä syvemmälle meni sitä hartaammaksi rukoukset kävivät.
Äitikin on kertonut, että on valvonut monia öitä -
ja rukoillut vaikkei ollutkaan uskossa vielä.
Sinulle tuli vuorottelua, että sait jo kuulla Jeesuksestakin -
ja jollain tavalla otit vastaankin. Sitten taas tuli lankeemuksia.
Millaista aitajuoksua tämä oli?
Varmaan ensimmäinen kerta, että sain kuulla Jeesuksesta todella, -
oli sellainen, että olin hirveän vastaan uskonasioita.
Suorastaan vihasin ja olin todella aggressiivinen uskovia kohtaan.
Joskus pilkkasin, - oltiin kaverin kanssa huumeita vetämässä, -
pilkkasin uskonasioita jotenkin.
Tämä kaveri sanoi siinä hetkessä, että älä pilkkaa Jeesusta.
Hän on kerran vapautunut heroiinista sillä tavalla, että tuli uskoon.
Hänellä ei ollut seurakuntayhteyttä, että olisi päässyt kiinni -
siihen juttuun ja jäänyt pidempään. Hän vapautui sillä tavalla.
Se oli hetki kun sain vastaanottaa uskon sydämeen. Tuli Herran pelko.
Siitä hetkestä olen uskonut Jumalaan.
Aika mielenkiintoista, että se sana mitä kaveri sanoi, -
joka oli hänelle aikanaan tullut Jumalalta, pysäytti myös sinut.
Vaikka hän ei ollut uskossa eikä vaeltanut Herran kanssa.
Sana oli Jumalalta.
Jumalan Sana on voimallinen tuo- maan uskon, minkä Jeesus vaikuttaa.
Se ei kauaa sinuakaan lämmittänyt vaan vihollinen sai viedä sinua.
No joo, en ymmärtänyt juurikaan, että mitä usko tarkoittaa.
Uskoin toki Jumalaan. Ainoa yhteys seurakuntaan oli, -
kun haimme kaverin kanssa sieltä ruokaa, kun ei ollut rahaa.
Se oli tärkeä siemen. Tiesin, että on tällainen paikka olemassa.
Jos tulee sellainen päivä, että tarvitsen eikä ole muuta vaihtoehtoa.
Silloin voi tulla seurakuntaan.
Voitko ajatella, - ennen kuin menemme uskoontuloon, -
Jos olisi ollut joku oikea henkilö, oikealla hetkellä -
niin olisitko päässyt tulemaan uskoon paljon aikaisemmin?
Varmasti, jos joku olisi pystynyt tuomaan samalla tavalla -
kuin ystäväni toi Jumalalta sanan.
Ettei se olisi ollut vain sellaista voimatonta sanomaa.
Takana olisi ollut Jumalan voima. Auktoriteetti, mikä tässä sanassa oli.
Jos sellainen evankeliumi olisi tuotu minulle oikealla tavalla.
Uskon, koska se elämä oli ollut niin pitkään epätoivoista.
Varmaan olisin ollut hyvä maaperä vastaanottaa.
Ratkaisu nuorisolle olisi, jos olisi sellaisia oikeita ihmisiä, jotka -
kulkisivat, etsisivät tällaisia, mitä työtä sinä itse asiassa nyt teet.
Jos olisi ollut silloin sinunkin kohdallasi. - Kyllä.
Uskon, että viimeisinä aikoina tulee sellainen herätys, että -
uskovat ihmiset lähtevät julistamaan täyttä evankeliumia -
sellaisena kuin se on Jumalan voimassa, -
että se vaikuttaa ihmisissä, että he saavat uskon sydämeen.
Mennäänpä vielä elämääsi ennen Jeesusta.
Siinä oli erilaisia asioita. Käytkö niitä vähän läpi?
Sitten kun sanoin Jeesukselle kyllä, niin oli sellainen tilanne, -
että olin ottanut yliannostuksen ja menin ihan totaalisesti sekaisin.
Tuntitolkulla juoksin vain kaikkia karkuun kaupungissa.
Silloin muistin, että siellä on seura- kunta mistä olen hakenut ruokaa.
Menin koputtamaan oveen. Siellä otettiin vastaan, edelleen sekaisena.
Nuorisopastori siellä kertoi Jeesuksesta. Hän rukoili puolestani, -
opetti rukoilemaan, että pitää seurata Jumalaa, tarkemmin Jeesusta -
vaikken ymmärtänyt mitä tarkoittaa Jeesuksen seuraaminen.
Sen jälkeen illalla oli Jumalanpalvelus missä kysyttiin, että onko ketään, -
joka haluaa antaa elämänsä Jeesuk- selle. Olin ainoa, joka nosti käden.
Menin eteen ja rukoilin: "Jeesus tule sydämeeni ja anna synnit anteeksi."
Sinä iltana piti vielä mennä sairaalaan, koska olin edelleen niin harhainen.
Sen jälkeen, kun pääsi suljetulta osastolta niin sydämeen oli syttynyt, -
että lopetan huumeitten käytön.
Silloin todella sain lopettaa sen.
Nuorisopastori oli opettanut sen, että rukoile joka päivä.
Siitä lähtien aloin rukoilemaan joka päivä: "Auta, ota pois vieroitusoireet."
Vaikka ei tuntenut silloin apua niin sain nähdä, että Jumala auttoi.
Sen jälkeen pääsin vierotukseen ja sain raittiuden mutta -
9 kk kun olin ollut raittiina niin pääsin pois vieroituksesta mutta -
ei ollut uutta elämää vanhan tilalle.
Silloin tuli tilanne, että lankesin.
Silloin sain kokea tai jouduin kokemaan sellaisen kokemuksen, -
että miltä tuntuu olla iankaikkisuuserossa Jumalasta.
Sain kokea sellaisen ikuisen epätoivon.
Olin ottanut yliannostuksen ja koin mitä kuoleman jälkeen on, -
jos kuolee erossa Jumalasta. Huusin Jeesusta kaikesta sydämestä.
"Jeesus, jos pelastat, niin palvelen Sinua koko elämällä."
Jeesus pelasti. - Joo. Sinulla oli vielä se vaihe, -
että koit olevasi pelastettu mutta et ollut uudestisyntynyt.
Pyhä Henki ei ollut sinussa.
Tämä oli itse asiassa juuri se väliaika, kun olin vieroituksessa.
Jos joku olisi kysynyt, että oletko uskossa, uskotko Jumalaan, -
olisin sanonut ja sanoinkin, että joo uskon.
En pelännyt kertoa ihmisille, että uskon Jumalaan ja Jeesukseen.
Edelleenkin tein syntiä, elin synnissä.
Ei ollut suhdetta Jumalaan. En tunte- nut Jumalaa vaikka uskoin Häneen.
Sitten, kun sait kohdata Hengen täyteyden niin, -
sen jälkeen loppui huumeet, viinat ja muut.
Joo, se oli hetki kun huusin Jeesuksen puoleen, -
että Jeesus pelasta minut. Se oli se hetki.
Sisko tuli silloin asuntooni, rukoili puolestani.
Hän sai minut menemään seurakuntaan, jossa yksi henkilö -
ihan yksityisesti rukoili pari tuntiakin puolestani.
Silloin sain rauhan sydämeen, että kyllä tämä tästä.
Siitä muutama päivä eteenpäin sain vastaanottaa Pyhän Hengen.
Jumala täytti minut Hänen Hengellään.
Sain ymmärryksen siitä mitä on iankaikkisuus.
Silloin päätin tehdä valinnan mennä jokaiseen seurakunnan kokoukseen.
Seuraan Jeesusta koko elämällä, koska -
se tunne minkä sain kokea siinä hetkessä, pelastusvarmuus ja rauha.
Raamattu sanoo, että Jumalan valtakunta on vanhurskautta, rauhaa -
ja iloa Pyhässä Hengessä. Sain kokea Jumalan valtakunnan.
Oliko niin, että vaikka sisaresi oli rukoillut puolestasi, -
niin sait johdattaa hänet lopulliseen omaan valintaan.
Välissä oli tapahtunut sellainen, että sisko oli ollut pastoreihin yhteydessä -
Suomessa ja pyytänyt rukousapua. Hän oli itse etsinyt Jeesusta minulle.
Hän oli tullut itse janoiseksi sitä kautta Jumalan puoleen.
Hän katsoi itse asiassa TV7 ohjelmaa, missä näki kun nainen kertoi, -
että Jumala puhuu hänelle. Hän rukoi- li, että haluan kuulla kun Sinä puhut.
"Miltä se kuulostaa?" Hän näki näyn. Sinä yönä näki unen.
Jumala antoi hänelle Raamatun paikan, missä Jumalan Sana sanoo, -
että Hän näkee jokaisen ihmislapsen. Silloin sisko teki uskonratkaisun.
Hän pelkäsi lähteä hommaan mukaan.
Silloin sain rohkaista häntä siihen vaikka ei itsellä ollutkaan -
sellaista suhdetta Jumalan kanssa.
Nyt kun sait Pyhän Hengen kasteen. Tulit täysin Kristuksen omaksi, -
niin Herra antoi myös sinulle uskovan vaimon.
Itse asiassa vaimo oli se henkilö, joka oli johdattanut -
siskoni seurakuntaan missä nykyään käyn.
En ollut tavannut tätä vaimoa tai kuka on nyt vaimoni, Anastasia.
En ollut tavannut häntä ennen kuin tulin tähän seurakuntaan.
Siellä Jumala alkoi puhumaan meille, -
että tässä voisi olla teille yhteinen tulevaisuus.
Silloin päätettiin tehdä uskon askel, että mentiin naimisiin.
Olimme tunteneet 4 kk siinä vaiheessa.
Päätettiin olla kuuliaisia Jumalan kutsulle. - Joo.
Nyt olette sitten väkevä aviopari, joka tekee työtä seurakunnassa.
Sinä teet nuorisotyötä.
Olemme kumpikin yhdessä nuorisotyönjohtajia seurakunnassa.
Minä opetan Raamattukoulussa ja olemme johtaneet kotiryhmää.
Sitten olemme kiertäneet -
eri seurakunnissa ja muissa pitämässä kokouksia ja saarnaamassa.
Myös kaduilla puhutaan ihmisille Jeesuksesta -
ja rukoillaan ihmisten puolesta.
Etenkin vaimo tekee sitä todella paljon joka päivä melkein. - Joo.
Vaikka olet ollut vasta lyhyen aikaa uskossa niin Jumala -
alkoi käyttämään monenlaisissa tilanteissa. Sairaita parani.
Käytkö tätä läpi, mitä alkoi tulla vaikka et vielä ollut vanha uskossa.
Olin oikeastaan vasta saanut vastaanottaa Pyhän Hengen.
Jumala alkoi puhumaan parantumisesta.
Hän parantaa tänäkin päivänä.
Sain kuulla todistuksia, mitä ihmiset kertoivat ihmeistä ja merkeistä.
Se jotenkin tuli heti, että tästä jutusta haluan ottaa kiinni.
Minä uskon tähän. Ensimmäinen parantuminen oli sellainen, -
että kaverilla meni nilkka salibandyssä.
Olimme silloin itse asiassa vieroituksessa.
Sitten tuli intervallijaksoja, että käytiin silloin tällöin viikon ajan.
Kaverilla meni nilkka -
ja ei mitkään lääkkeet auttaneet siihen kipuun.
Pyysin, että saanko rukoilla. Rukoilin hänen puolestaan -
ja kipu lähti siinä hetkessä kun rukoiltiin. Olin itsekin hämilläni.
"Näin helppoako tämä on?"
Ei ole kyse meidän voimasta. Jumalan voima tekee ne asiat. - Joo, aivan.
Samanlaisia tapauksia tuli muitakin, jossa sait rukoilla sairaiden puolesta.
Joo. Vuosien varrella on tullut erittäin paljon sellaisia tilanteita.
Yksi oli, kun lähdettiin evankelioimaan -
ihan ensimmäisiä kertoja, kun olimme kaupungissa evankelioimassa.
Vaimon kanssa näimme vanhan rouvan, joka istui tuolilla.
Saimme hänelle kertoa Jeesuksesta.
Hän vastaanotti Jeesuksen Herrana ja Pelastajana.
Kysyimme, että onko sairautta tai vaivaa minkä puolesta rukoilla?
Vaivaisen luu oli niin kipeä, että joutuu istumaan. Ei pysty kävelemään.
Rukoilimme ja noin puoli vuotta myöhemmin näimme tämän rouvan.
Hän todisti, että kun rukoilitte niin jalkakipu parani. - Aivan.
Mitä koit, kun se tavallaan oli sinulle aika uutta, -
että tällä tavalla Jumala voi parantaa?
Mitä ajattelit siitä? - Se oli minusta valtavan hieno asia.
Olin kuullut, kun puhutaan Jeesuksesta.
Kun sanottiin, että pitää seurata Jeesusta.
En ymmärtänyt, mitä tarkoittaa seurata Jeesusta.
Jeesushan meni ristille ja kuoli. Kun sai vastaanottaa Pyhän Hengen -
niin ymmärsi, että Jeesus elää tänä päivänä.
Kun meillä on voima puettu korkeudesta niin sen avulla -
voimme todistaa Jeesuksen ylösnousemuksesta.
Se, että Hän todella rakastaa jokaista ja on edelleen voimissaan.
Hän on väkevä Jumala, joka pystyy parantamaan ja -
ihmein ja merkein todistamaan evankeliumin todeksi.
Kierrät yksin ja yhdessä vaimosi kanssa kaduilla ja missä liikutkin.
On ihmisiä, jotka eivät tunne Jeesusta.
Millä tavalla kohtaat heitä ja miten he ottavat vastaan viestisi?
Niitähän on paljon erilaisia tilanteita.
Osa ottaa hyvin vastaan, osa huonommin.
Osa sen kautta, kun Jumala todistaa hänen voimansa kautta, -
että Hän elää ja rakastaa.
Usein Pyhä Henki puhuu asioita, kun kohtaamme ihmisiä, -
mitä emme voi järjellä ymmärtää. Pyhä Henki antaa tiedon sanoja, -
viisauden sanoina ihmisille. Jumala löytää tien jokaisen sydämeen, -
kun kuuntelemme Pyhää Henkeä ja kohtaamme ihmisiä johdatuksessa.
Ei vain kertomaan vaan kohtaamaan todella.
Sanoa, että Jumala rakastaa ja on todella kiinnostunut.
Pyhä Henki todistaa Jeesuksesta.
Se ei ole meidän vaan Pyhän Hengen todistus, mikä ilmoittaa Jeesuksen.
Onko esimerkkiä, missä aluksi on näyttänyt, että ei taida tulla mitään -
mutta päättynyt hyvin? - Kerran oli sellainen tilanne.
Nykyisen avustavan pastorin kanssa mentiin.
Ensimmäisiä kertoja, kun evankelioi- tiin nuorisoporukalle Jeesuksesta.
Nuorisoporukka oli vastahakoinen, joi alkoholia, pilkkasivat meitä.
Muistin, että... olin viikkoa aiemmin yhdelle pojista evankelioinut.
Hän sanoi, että toinen jalka on lyhyempi.
Muistin sen, että hän oli kertonut.
Muistutin tästä ja rukoiltiin pojan puolesta.
Minun ystävä sanoi kavereilleen, että laittakaa käsi kaverin jalkojen päälle.
He laittoivat ja sanottiin, että Jeesuksen nimessä kasva jalka.
Se kasvoi samanmittaiseksi. Vielä jälkeen osa tuli ja sanoi, -
että mekin haluamme rukoilla pelastusrukouksen.
Se oli hieno todistus. - Kyllä.
Varmaan aika moni on kuullut, että kysytään "onko sairautta?"
Aika usein ihmisillä jotain on.
Herra parantaa ja sitten pääsee syvempään keskusteluun.
Kyllä niin on monesti.
Jeesuskin opetti, saarnasi, demonstroi mitä opetti ja saarnasi.
Näytti teoillaan sen, että mitä Hän puhuu on totta. - Aivan.
Millainen olo sinulla nyt on tästä sinun työstäsi ja seurakuntasi työstä -
Lappeenrannan kokemusten kautta? Missä ajassa Suomen Siion kulkee?
Uskon, että ihan viimeisiä päiviä vietetään.
Olen nähnyt, että miten janoisia ihmiset on.
Välillä tuntuu, että kivetkin huutavat.
Ihmiset ovat janoisia Jumalan puoleen. Kun näkee valintoja -
mitä päättäjät tekevät ja muuta, niin ne kertovat, että lopussa aletaan olla.
Se kertoo, että Jumala vuodattaa Henkensä viimeisinä päivänä -
ennennäkemättömällä tavalla. Missä pimeys käy suureksi -
siellä Jumalan kirkkaus käy vielä suuremmaksi. Uskon siihen 100 %.
Roni tästä on hyvä jatkaakin. Pyydän, että sanot katsojille, -
mitä Pyhä Henki sanottavaksesi antaa. Ole hyvä.
Rakas katsoja. Haluan vain rukoilla puolestasi ja julistaa elämäsi ylle -
kaikkia samoja asioita mistä olen saanut itse kertoa.
Kaikki addiktiot ja muu rikkinäisyys, masennus ja mielenterveysongelmat -
mistä itse olen kärsinyt. Kaikki pelot.
Paljon katkeruutta oli kertynyt sisään. Jumala on vapauttanut kaikista, -
on antanut voiman antaa anteeksi, olla todistajana.
Haluan julistaa samaa, mitä itse olen saanut, sinun elämän ylle.
Jeesuksen nimessä jokainen katsoja olkoon terve, vapaa -
kaikesta masennuksesta, olkoon vapaa kaikista addiktioista, -
riippuvuuksista mitkä heitä vangitsevat. Jeesuksen nimessä.
Jumala sanoo, Jeesus sanoo, että Hän on tullut tekemään tyhjäksi -
perkeleen työt. Jeesuksen nimessä julistetaan sinun elämässä tyhjäksi -
perkeleen työt. Jeesuksen nimessä. Jeesus antoi käskyn, -
että mitä olette saaneet lahjaksi niin antakaa se eteenpäin.
Jumala on johdattanut minut puhumaan juuri sinulle, -
antamaan lahjaksi sen lahjan mitä Jumala on antanut minulle.
Hän voi antaa sinulle eteenpäin. Ei ole väliä kuinka syvällä olet ojassa, -
pohjamudassa. Jumala on voimallinen antamaan sinulle menestyksen -
jokaisella elämäsi osa-alueella. Hän ei katso tilannetta nyt -
vaan sen mitä Hän voi tehdä. Aamen. Olkaa siunattuja.
Kiitos Roni. Hengen johdossa sait julistaa. Minusta siinä oli Jumalan -
Pyhän Hengen johdatus hyvin vahva ja uskon, -
että loppurukouksesi tekee sen työn, mitä varten sinä sait sen antaa.
Aamen. - Kiitos sinulle ja antakoon Herra sinulle ja vaimollesi -
voimallisia työtehtäviä ja kokemuksia auttaa -
Lappeenrannan suunnalla ihmisiä. Ole siunattu. - Kiitos samoin.
Olet juuri katsonut Isännän Pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600 - 10077
tai lahjoittaa pankkitilille ruudussa näkyvällä tili- ja viitenumerolla.
Kiitos.
Tekstitys: Mauri Porkola